香港手語

香港手語特指喺香港定居嘅聾人同弱聽人士使用嘅語言。香港手語喺1950年代發展，由逃避戰亂嘅中國人帶到香港。而家嘅香港手語，係1950年代嘅香港手語同南京/上海嘅中國手語混合發展而成。

雖然歷史發展上相關，香港手語同中國手語係兩個唔同嘅語言。

簡史 
手語一樣有語法、有詞彙；因歷史文化嘅演變，更發展出幾套獨特嘅語言系統。

1880年，國際聾人教育會議廢除手語教學，認為佢會阻住聾人融入社會。自此130幾年，手語都被遏制。
 1960年代，香港聾童學校以教讀唇為主，但聾童自己發展出一套日用手語，引致唔同群體使用唔同手語嘅問題。
 2010年，國際聾人教育會議先至向聾人道歉，認為佢哋都擁有使用手語嘅權利。
 2011年，有網站將香港手語列入瀕危語言，淨係淨返9,000個使用者。

香港手語復興運動 
目前香港手語受緊嚴峻嘅威脅。根據香港統計處出版嘅2008年綜合住戶統計調查數據指出，92,200人有不同程度嘅聽覺困難，其中8,600人已經完全失聰，佢哋溝通嗰時會用香港手語。直到2011年，有網站將香港手語列入瀕危語言，淨返9,000個使用者。慈善機構龍耳推廣「兩文四語」，兩文為中文同英文，四語為粵語、英文、普通話同香港手語，亦促請香港政府增撥資源支持手語教育。此外，培訓咗10位以手語作為母語嘅聾人，擔任手語導師，並提供手語班，唔單只為聽覺有困難嘅人士提供無障礙嘅社會，亦藉此希望挽救香港手語呢個瀕危語言。

香港手語研究及推廣 
香港中文大學語言學及現代語言系——手語及聾人研究中心獲政府資助，成功研發香港首本「手語字典」——《香港手語瀏覽器》——更係全亞洲首個全面記錄各種手語變體嘅資料庫。瀏覽器內含超過1,100個日常香港手語詞彙，並設有手語短片畀公眾學習。呢個中心希望藉此推廣香港式聾人手語，消除香港大眾對手語嘅誤解，以促進香港社會「聾健共融」。

香港手語翻譯員名單 
、同勞工及福利局康復諮詢委員會喺2015年一齊設立《香港手語翻譯員名單》，列明喺香港可提供手語翻譯服務嘅人士。手語翻譯員只要喺申請日開始計起，之前兩年內提供唔少過200個鐘頭嘅手語翻譯服務，重要有受僱機構簽發嘅證明文件，就可以將個人資料加入呢個名單，相關 
 龍耳係服務聾人同弱聽嘅香港慈善團體，亦有提供手語課程。
 「龍耳電視」以香港手語為本嘅網上電視頻道，透過網上平台發放時事同生活資訊。
 係透過手語作講解嘅育嬰指南，向聾人教導正確照顧初生孩子嘅技巧。
 無綫電視手語新聞報道
 有線電視手語新聞報道

香港手語瀏覽器 - 香港中文大學 手語及聾人研究中心  
 龍耳

香港話
手語